ai4bharat/Pralekha huggingface dataset:
جل شکتی وزارت
دریائے گنگا کے پانی کے معیار پر تحقیق
حکومت کو دریائے گنگا کی صفائی ستھرائی کے قومی مشن  کی طرف سے کووڈ-19 وائرس کے علاج کے طور پر دریائے گنگا کے پانی کے استعمال پر تحقیق کرنے کی کوئی درخواست موصول نہیں ہوئی ہے۔ تاہم، این ایم سی جی نے 28.4.2020 کو انڈین کونسل آف میڈیکل ریسرچ کو اپنے اختتام پر جانچ کے لیے دو تجاویز بھیجی تھیں جیسے، "گنگا کی تلچھٹ کووڈ 19 کے خلاف حفاظتی ٹیکہ لگا سکتی ہے" اور "کووڈ -19 کا گنگا کے پانی کے ذریعے علاج"۔
مرکزی آلودگی کنٹرول بورڈ  نے مطلع کیا ہے کہ کووڈ 19 کی مدت کے دوران دریائے گنگا کے پانی کے معیار کی نگرانی اور ان کے ذریعہ کئے گئے مطالعات کی بنیاد پر، ریاستی آلودگی کنٹرول بورڈ  اور دیگر ایجنسیوں نے لاک ڈاؤن کے اثرات کا جائزہ لینے کے لیے دریائے گنگا اور اس کی معاون ندیوں کے پانی کے معیار، یہ دیکھا گیا ہے کہ دریائے گنگا اور اس کی معاون ندیوں کے مختلف حصوں میں پانی کے معیار کے مختلف پیرامیٹرز میں کوئی خاص رجحان موجود نہیں ہے۔ تاہم، سی پی سی بی اور ایس پی سی بی کی رپورٹوں کے مطابق پانی کے معیار کے چند پیرامیٹرز میں بہتری کے مختلف درجات دیکھے گئے ہیں جو کہ مختلف عوامل سے منسوب ہو سکتے ہیں جیسے دریا کے کیچمنٹ میں بارشوں کی وجہ سے تازہ پانی کی دستیابی میں اضافہ، صنعتی پانی کا اخراج نہ ہونا اور انسانی پانی کی کمی۔ لاک ڈاؤن کی مدت کے دوران گنگا کے پانی میں نہانے پر پابندی، رسومات پر پابندی ، محدود سیاحت، ٹھوس فضلہ، کپڑے کی بڑے پیمانے پر دھلائی وغیرہ جیسی سرگرمیاں پر پابندی عائد کی گئی تھی۔
لاک ڈاؤن کے دوران، اس بات کو یقینی بنایا گیا کہ تمام سیوریج ٹریٹمنٹ پلانٹس  بغیر کسی رکاوٹ کے کام کرتے رہیں۔ ایس ٹی پیز کے آپریشن کو جاری رکھتے ہوئے تمام حفاظتی احتیاطی تدابیر پر عمل کرنے کے لیے ہدایات جاری کی گئیں۔ دریاؤں کی آلودگی کو کم کرنے کے لیے مختلف اقدامات جاری رکھے گئے ہیں۔ ان میں سے کچھ درج ذیل ہیں:
- ریاستوں کو سیوریج کے بنیادی ڈھانچے کے قیام اور آلودگی میں کمی کی دیگر سرگرمیوں کے لیے نمامی گنگا اور وزارت جل شکتی کے نیشنل ریور کنزرویشن پلان  کے ساتھ ساتھ مکانات اور شہری امور کی وزارت کے امرت اور اسمارٹ سٹیز مشن کے تحت مالی مدد فراہم کی جا رہی ہے۔
- ریاستی حکومت نے شہری مراکز سے گندے پانی کو روکنے، موڑنے اور ٹریٹمنٹ کے لیے آلودہ ندیوں کے پانی کے معیار کو بحال کرنے کے لیے دریا کے ایکشن پلان مرتب کیے ہیں۔
- صنعتی آلودگی کے ضابطے کو متعلقہ ریاستی آلودگی کنٹرول بورڈ  اور آلودگی کنٹرول کمیٹیوں  کے ذریعے رضامندی کے طریقہ کار کے تحت پانی  ایکٹ، 1974 کی مختلف دفعات کے ذریعے لاگو کیا جاتا ہے۔
- مسلسل فضلے کی نگرانی کے آن لائن نظام  17 زمروں کی صنعتوں اور آلودگی پھیلانے والی مجموعی صنعتوں  کے ذریعے نصب کیے گئے ہیں جو ملک میں صنعتی اکائیوں پر سی پی سی بی کی طرف سے جاری کردہ ہدایتوں کے ذریعے بنائے گئے ہیں تاکہ پانی کے معیار اور غیر تعمیل کے بارے میں حقیقی وقت میں معلومات حاصل کی جا سکیں۔ایسے یونٹس کی نشاندہی کی گئی اور ان کے خلاف کارروائیاں کی گئیں۔
یہ معلومات جل شکتی کے وزیر مملکت جناب پرہلاد سنگھ پٹیل نے آج لوک سبھا میں ایک تحریری جواب میں دی۔
وزیراعظم کا دفتر
سنگاپور کے نائب وزیراعظم و وزیر مالیات ہینگ سوی کیت نے وزیراعظم نریندر مودی سے ملاقات کی۔
سنگاپور کے نائب وزیراعظم اور وزیر مالیات ہینگ سوی کیت نے وزیراعظم نریندر مودی سے ملاقات کی۔
اس ملاقات کے دوران نائب وزیراعظم سنگاپور نےوزیراعظم جناب نریندر مودی کو وزیراعظم سنگاپور جناب لی سین لونگ اور منسٹر امیریٹس گوہ چوک ٹونک کی نیک خواہشات پیش کی۔ اس موقع پر وزیراعظم جناب مودی نے ان دونوں لیڈروں کے ساتھ سابقہ مفید مطلب ملاقات یاد دلاتے ہوئےنائب وزیراعظم کو اپنی جانب سے ان لیڈروں کو اپنی نیک خواہشات پیش کیں۔
اس ملاقات کے دوران وزیراعظم جناب نریندر مودی نے پچھلے ماہ نیویارک میں واقع اقوام متحدہ کے دفتر میں مہاتماگاندھی کی 150ویں سالگرہ کے موقع پر اہتمام کی جانے والی خصوصی تقریب میں وزیراعظم سنگاپور جناب لی سین لونگ کی شرکت کرنے کی ستائش کی۔
سنگاپور کے نائب وزیراعظم جناب کیت نے اس موقع پر حکومت ہند کے ذریعے کیے جانے والے مثبت تغیراتی اقدامات کا پرستائش انداز میں تذکرہ کیا۔ انہوں نے کہا کہ ان مثبت تغیراتی اقدامات کے نیتجے میں سرمایہ کاری کے زبردست مواقع پیدا کیے، بالخصوص ہندوستان کی بنیادی ڈھانچے کی سہولیات میں سرمایہ کاری کے زبردست امکانات پیداہوئے۔اس موقع پر انہوں نے ہندوستان اور سنگاپور کے درمیان فن ٹیک سمیت ٹیکنالوجی کے سیکٹر میں بڑھتے باہمی تعاون کی ستائش کی۔
آخر میں وزیراعظم جناب نریندر مودی نے ہندوستان اور سنگاپور کے درمیان سرمایہ کاری میں نمو اور تجارتی تعلقات میں اضافے پر مسرت کا اظہار کیا۔ انہوں نے کہا کہ سنگاپور میں روپے کارڈ RuPay Card اور بھیم ایپ BHIM app کے استعمال نے مالیاتی سودوں میں زبردست آسانیاں پیدا کردی ہیں۔ اس کے ساتھ ہی وزیراعظم نے چنئی میں سنگاپور کے طلبا کی شرکت کے ساتھ دوسری مشترکہ ہیکاتھن کی کامیابی پر بھی مسرت کا اظہار کیا۔ انہوں نے زور دے کر کہا کہ یہ تمام تبدیلیاں دونوں ملکوں کے درمیان قریبی سماجی، کاروباری اور اختراعی شراکت داری کی علامت ہے۔
۔۔۔۔۔۔۔۔۔۔۔
م ن ۔س ش۔ ت ع۔
U-4532
(Visitor Counter : 39
وزارت خزانہ
کابینہ نے غیر منضبط ڈیپازٹ اسکیموں کے بل2019 پر پابندی کو منظوری دی
پارلیمنٹ کے آئندہ اجلاس میں بل پیش کیا جائے گا
نئی دہلی، 10 جولائی 2019،وزیراعظم جناب نریندر مودی کی سربراہی میں مرکزی کابینہ نے غیر منضبط ڈیپازٹ اسکیموں کے بل 2019 پر پابندی کو منظوری دے دی ہے۔یہ غیر منضبط ڈیپازٹ اسکیموں کے آرڈیننس 2019 پر پابندی کی جگہ لےگا۔
غیرمنضبط ڈیپازٹ اسکیموں کے بل 2019 پر پابندی 21 فروری2019 کو لاگو کئے گئے آرڈیننس کی جگہ لےگا۔جو پارلیمنٹ کے اجلاس کی دوبارہ کارروائی کے چھ ہفتے کے بعد کام کرنا بند کردے گا۔
اثرات
یہ بل ملک میں غیر قانونی جمع کرنے کی سرگرمیوں کی لعنت سے نمٹنے میں مددکرے گا جو موجودہ وقت میں ریگولیٹی سقم اور سخت اقدامات کے فقدان کے نتیجے میں پھل پھول رہے ہیں اور نادر اور اقتصادی اعتبار سے کمزور افراد کی محنت سے کمائی ہوئی رقم کو خردبرد کررہے ہیں۔
پس منظر
لوک سبھا کی جانب سے 13 فروری 2019 کو غیر منضبط ڈیپازٹ اسکیم بل 2018 پر پابندی کے بارے میں غور کیاگیا تھا اور بحث کے بعد اسے پاس کردیا گیا تھا۔ جبکہ مجوزہ سرکاری ترامیم کے ذریعہ ترمیم کی گئی تھی۔ جبکہ غیر منضبط بل اسکیم پر پابندی لگا دی گئی تھی۔ البتہ اس پر غورکرنے سے پہلے اسے راجیہ سبھا میں پاس کردیا گیا تھا اور اسی روز راجیہ سبھا کی کارروائی غیر معینہ مدت کے لئے ملتوی کردی گئی تھی۔
۔۔۔۔۔۔۔۔۔۔۔
م ن۔ح ا۔رض
U- 3013
(Visitor Counter : 48
وزارت سیاحت
سیاحت اورثقافت کے مرکزی وزیرمملکت  پرہلاد سنگھ پٹیل نے اے بی ٹی او انٹرنیشنل کنونشن کا ورچوئل طورپرافتتاح کیا
سیاحت اورثقافت کے مرکزی وزیرمملکت  جناب پرہلاد سنگھ پٹیل نے آج نئی دہلی میں اے بی ٹی او  انٹرنیشنل کنونشن کاورچوئل طورپرافتتاح کیا۔
اے بی ٹی اوکنونشن ایک تین روزہ پروگرام ہے جس کا انعقاد بہارکے بود ھ گیامیں 10دسمبرسے 12دسمبر 2020تک وزارت سیاحت کے اشتراک سے کیاجارہاہے ۔
اس موقع پرخطاب کرتے ہوئے مرکزی وزیرنے کہاکہ حکومت ملک میں بدھسٹ سیاحت کوفروغ دینے کے لئے خصوصی کوششیں کررہی ہے ۔ اس بات پرروشنی ڈالتے ہوئے کہ پچھلے 6برسوں میں حکومت نے اس سلسلے میں کئی اقدامات کئے ہیں ۔ انھوں نے سودیش درشن اسکیم اورپرشاد  یوجنا کا ذکرکیا ۔انھوں نے کہاکہ حکومت نے سودیش درشن اسکیم کے تحت بدھسٹ مقامات کی ترقی کے لئے 350کروڑسے زائدروپے منظورکئے ہیں اورپرشاد اسکیم کے تحت 900کروڑروپے سے زائد منظورکئے گئے ہیں ۔
دیگر اٹھائے گئے اقدامات کے بارے میں بتاتے ہوئے وزیرموصوف جناب پٹیل نے کہاکہ مدھیہ پردیش میں سانچی یادگارمیں سنہالی زبان میں سگنیج اورسراوستی اورسرناتھ میں چینی زبان میں سگنیج بھی تنصیب کئے گئے ہیں ۔ مرکزی وزیرنے مزید کہاکہ ہم نے فیصلہ کیاہے کہ جہاں کہیں بھی کسی خاص ملک سے ایک لاکھ سے زائد بیرونی سیاح آتے ہیں وہاں ان کی سہولت اورآرام کے لئے ان کی زبانوں میں سگنیج نصب کئے جائیں گے ۔
جناب پٹیل نے یہ بھی کہاکہ اے ایس آئی یادگاروں کی دوبارہ فہرست تیارکررہی ہے اورآنے والے دنوں میں یادگاروں کی تعدادمیں نمایاں طورپر اضافہ ہوسکتاہے ۔ جناب پٹیل نے کہا کہ حکومت سیاحوں کوصحیح معلومات دینے کے لئے اہم جگہوں پر سیاحتی سہولت کار فراہم کرنے کی کوشش کررہی ہے ۔ انھوں نے یہ بھی کہاکہ اسٹیک ہولڈراپنے ان پٹ اور خود کو درپیش مسائل کے بارے میں وزارت سیاحت کوبتائیں ہم ان کی باتوں کومشوروں کے طورپر لیں گے اورانھیں حل کرنے کی بھرپورکوشش کریں گے ۔
جناب پٹیل نے یہ بھی کہاکہ وزارت سیاحت وزارت کے پورٹل نیشنل انٹگریٹڈ ڈاٹابیس اآف ہاسپٹلٹی انڈسٹری پرملک میں رہائشی اکائیوں کااندراج کرنے کی کوششیں کررہی ہے ۔ آج تک پورٹل پرتقریبا32000رہائشی اکائیوں کا اندراج کیاگیاہے ۔ یہ پورٹل اسی سال ایکٹویٹ کیاگیاتھا۔
سیاحت سے متعلق معلومات جیسے سیاحتی مقامات پر ہوٹلوں اور دیگرسہولتوں کے بارے میں تفصیلات وغیرہ دینے کا عمل جاری ہے ۔انھوں نے کہاکہ یہ پورٹل دوروں اوراسفارکے بارے میں بھی معلومات فراہم کرے گا۔ وزیرموصوف نے ٹوراورٹریول آپریٹروں سے اپیل کی کہ وہ اس خاص پورٹل کے لئے خود کا اندراج کرائیں ۔
وزیراعظم کا دفتر
وزیر اعظم جناب نریندر مودی اور فرانسیسی جمہوریہ کے صدر، جناب ایمانوئل میخوں کے درمیان فون پر بات چیت
26 مئی، نئی دہلی: وزیر اعظم جناب نریندر مودی نے آج فرانسیسی جمہوریہ کے صدر ایچ ایمانوئل میخوں سے فون پر بات کی۔
وزیر اعظم مودی نے فرانس کے ذریعے بھارت کے کوویڈ رسپانس کے لیے دی گئی مدد پر صدر میخوں کا شکریہ ادا کیا۔ دونوں رہ نماؤں نے باہمی دل چسپی کے دوطرفہ، علاقائی اور عالمی امور پر تبادلہ خیال کیا، اور حال ہی میں اختتام پذیر ہونے والے بھارت-یوروپین یونین سربراہ اجلاس کے مثبت نتائج پر اطمینان کا اظہار کیا۔ دونوں رہ نماؤں نے اس بات سے اتفاق کیا کہ متوازن اور جامع آزادانہ تجارت اور سرمایہ کاری کے معاہدوں کے لیے مذاکرات کی بحالی، اور بھارت-ای یو رابطے کی شراکت داری کے حوالے سے اعلانات خوش آئند اقدام ہیں۔
دونوں رہ نماؤں نے حالیہ برسوں میں بھارت فرانس اسٹریٹجک شراکت داری کی گہرائی اور استحکام پر اطمینان کا اظہار کیا اور مابعد کوویڈ دور میں مل کر کام کرنے سے اتفاق کیا۔
وزیر اعظم مودی نے صدر میخوں کو حالات موافق ہونے پر بھارت کا دورہ کرنے کی دعوت کا بھی اعادہ کیا۔
امور داخلہ کی وزارت
مرکزی وزیرداخلہ اورتعاون کے وزیرامت شاہ نے مرکزی کابینہ کی جانب سے ٹیکسٹائل صنعت کے لئے پروڈکشن لنک اسکیم پی ایل آئی کی منظوری کے لئے وزیراعظم نریندرمودی کا شکریہ اداکیا
گذشتہ 7سال میں وزیراعظم نریندرمودی نے ٹیکسٹائل سیکٹرکو خود کفیل بنانے کے لئے
کئی معنی خیزاقدامات کئے ہیں
آج اس سمت میں ایک اورقدم آگے بڑھاتے ہوئے وزیراعظم نریندرمودی کی قیادت میں کابینہ نے ٹیکسٹائل صنعت کے لئے 10683کروڑروپے کی پی ایل آئی کی اسکیم کو منظوری دی ہے
اس دوراندیش فیصلے سے عالمی ٹیکسٹائل مارکیٹ میں ہندوستان کا غلبہ بڑھے گا،ساتھ ہی ساتھ دیہی سیکٹرمیں روزگارکے 7.5لاکھ نئے مواقع پیداہوں گے جو خاص کر مستقبل میں خواتین کو بااختیاربنائے گا
میں اس فلاحی فیصلے کے لئے وزیراعظم نریندرمودی کا تہہ دل سے شکریہ اداکرتاہوں
نئی دہلی، 08؍ ستمبر:مرکزی وزیرداخلہ اور تعاون کے وزیر جناب امت شاہ نے مرکزی کابینہ کی جانب سے ٹیکسٹائل صنعت کے لئے پی ایل آئی  اسکیم کی منظوری کے لئے وزیراعظم جناب نریندرمودی کے تئیں تشکرکا اظہارکیاہے ۔
اپنے سلسلہ وارٹویٹ میں جناب امت شاہ نے کہاکہ اپنے گذشتہ 7سال میں وزیراعظم جناب نریندرمودی نے ٹیکسٹائل سیکٹرکو خود کفیل بنانے کے لئے کئی معنی خیزاقدامات کئے ہیں ۔ آج اس سمت میں اورایک قدم اٹھاتے ہوئے وزیراعظم جناب نریندرمودی کی قیادت میں مرکزی کابینہ نے ٹیکسٹائل صنعت کے لئے 10683 کروڑروپے کی پی ایل آئی اسکیم کو منظوری دی ہے ۔
مرکزی وزیرداخلہ اور تعاون کے وزیر جناب امت شاہ نے کہاکہ اس مثالی فیصلے سے عالمی ٹیکسٹائل مارکیٹ بھارت کا غلبہ بڑھے گااوردیہی سیکٹرمیں روزگارکے 7.5لاکھ نئے مواقع پیداہوں گے جو خصوصی طورپرخواتین کو بااختیاربنائے گا۔ میں وزیراعظم کا اس فلاحی فیصلے کے لئے شکریہ اداکرتاہوں اور جناب نریندرمودی جی کو تہہ دل سے اپنے شکریے کا اظہارکرتاہوں ۔
وزارت خزانہ
سوَرین گولڈ بانڈ اسکیم 23-2022  - ایشو پرائس
حکومت ہند کے نوٹیفکیشن نمبر 4-بی/2022 مورخہ 15 دسمبر، 2022 کے لحاظ سے سوَرین گولڈ بانڈز 2023-2022 ،23-19 دسمبر ، 2022 کے دوران سبسکرپشن کے لئے کھولے جائیں گے۔ تصفیہ کی تاریخ 27 دسمبر 2022 ہے۔ سبسکرپشن کی مدت کے دوران بانڈ کی ایشو پرائس فی گرام 5,409 روپے  ہوگی جیسا کہ آر بی آئی نے اپنی پریس ریلیز میں 16 دسمبر 2022 کو شائع کیا ہے۔
حکومت ہند نے ریزرو بینک آف انڈیا کے ساتھ مشاورت سے ان سرمایہ کاروں کو جو آن لائن درخواست دیتے ہیں ایشو پرائس میں سے 50 روپے  فی گرام کی رعایت دینے کا فیصلہ کیا ہے۔ ادائیگی ڈیجیٹل موڈ کے ذریعے کی جاتی ہے۔ایسے سرمایہ کاروں کے لئے گولڈ بانڈ کی ایشو پرائس 5,359 روپے  فی گرام سونا ہوگی۔
صدر جمہوریہ کا سکریٹریٹ
صدرِ جمہوریۂ ہند کیوڑیا میں کل ہند پریزائڈنگ افسران کی 80 ویں کانفرنس کا افتتاح کریں گے
نئی لّی ، 24 نومبر / صدرِجموریۂ ہند جناب رام ناتھ کووند کل  کو گجرات  کا دورہ کریں گے ، جہاں وہ کل ہند پریزائڈنگ افسران کی 80 ویں کانفرنس کا افتتاح کریں گے ۔ اس دو روزہ کانفرنس کا اہتمام یومِ آئین منانے کے لئے لوک سبھا کے ذریعے کیا جا رہا ہے ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7506
(Visitor Counter : 141
وزیراعظم کا دفتر
وزیر اعظم جناب نریندر مودی نے وشاکھاپٹنم میں گیس کے رساﺅ کے حادثے کا جائزہ لیا
بنیادی سطح پر صورتحال سے نمٹنے کے لیے تمام کوششیں کی جارہی ہیں
وزیر اعظم جناب نریندر مودی نے وشاکاپٹنم میں گیس کے رساﺅ کے حادثے سے نمٹنے میں کئے جارہے اقدامات کا جائزہ لینے کے لیے کل صبح ایک اعلیٰ سطحی میٹنگ کی صدارت کی۔ انہوں نے آفات سے متاثرہ مقام کو بچانے کے لیے، ساتھ ہی ساتھ متاثرہ لوگوں کے تحفظ کے لیے کئے جارہے اقدامات کا تفصیل سے جائزہ لیا اور اس پر تبادلہ خیال کیا۔ میٹنگ میں وزیر دفاع جناب راج ناتھ سنگھ، وزیر داخلہ جناب امت شاہ، داخلی امور کے وزرائے مملکت جناب نتیانندرائے اور جی کشن ریڈی کے علاوہ دیگر افسروں نے بھی شرکت کی۔
کل صبح اس حادثے کے بارے میں پہلی اطلاع ملنے کے بعد ہی وزیر اعظم نریندر مودی اور وزیر داخلہ امت شاہ نے آندھرا پردیش کے وزیر اعلیٰ کے ساتھ بات چیت کی اور صورتحال سے نمٹنے میں مرکز کی طرف سے انہیں ہر ضروری مدد اور امداد کا یقین دلایا۔ وہ صورتحال کی لگاتار نگرانی کررہے ہیں اور اس پر ان کی قریبی نگاہ بھی ہے۔
اِس میٹنگ کے فوراً بعد کابینہ سکریٹری نے داخلی امور، ماحولیات، جنگلات اور آب وہوا میں تبدیلی، کیمیکلز اور پیٹرو کیمیکلز، دوا سازی ، اطلاعات ونشریات کی وزارتوں کے سکریٹریوں، آفات کے بندوبست کے اتھارٹی کے این ڈی ایم اے کے ممبروں اور ڈائریکٹر جنرل نیشنل ڈیزاسٹر رسپانس فورس ، این ڈی آر ایف، صحت خدمات کے ڈائریکٹر جنرل اور ایمس کے ڈائریکٹر کے علاوہ دیگر طبی ماہرین کے ساتھ تفصیلی جائزہ میٹنگ کی۔ اس کا مقصد خصوصی اقدامات وضع کرنا ہے، جس سے بنیادی سطح پر صورتحال کے بندوبست میں تعاون فراہم کیا جاسکے۔ وزیر اعظم کے پرنسپل سکریٹری بھی اس میٹنگ میں موجود تھے۔
میٹنگ میں یہ فیصلہ کیاگیا کہ پونے سے این ڈی آر ایف کا یونٹ کیمیکلز، بایولوجیکل، ریڈیو لوجیکل اور نیوکلیئرسی بی آر این کی ایک ٹیم ناگپور کے نیشنل ماحولیاتی انجینئرنگ ریسرچ انسٹی ٹیوٹ کی ماہر ٹیم کے ساتھ فوراً وشاکھا پٹنم جائیں گے، تاکہ بنیادی سطح پر بحران سے نمٹنے میں ریاستی سرکار کو تعاون دیا جاسکے اور گیس کے رساﺅ کے طویل مدتی طبی اثرات کو کم سے کم وقت میں حل کرنے کے لیے اقدامات بھی کئے جاسکیں۔
وشاکھا پٹنم میں اسٹائی رینی گیس کے رساﺅ کا واقعہ وشاکھا پٹنم ضلع میں گوپال پٹنم منڈل کے آر آر وینکٹا پورم گاﺅں میں آج صبح سویرے 3 بجے ایک کیمیکل پلانٹ میں پیش آیا تھا۔ گیس کے رساﺅ سے آس پاس کے گاوﺅں پر اثر پڑا، جن میں نراوا ، بی سی کالونی، باپو جی نگر، کمپلا پالیم اور کرشنا نگر شامل ہیں۔اسٹائی رینی گیس زہریلی نوعیت کی گیس ہے، جس سے کھال اور آنکھوں میں جلن ہوسکتی ہے اور سانس لینے میں مشکلات کا سبب بن سکتی ہے۔
قومی آفات کے بندوبست کی فورس این ڈی آر ایف کی ٹیم وشاکھاپٹنم میں سی بی آر این کے عملے کے ساتھ فوری طور پر تعینات کی گئی ہیں، تاکہ ریاستی سرکار اور مقامی انتظامیہ کی مدد کی جاسکے اور اسے تعاون دیا جاسکے۔ این ڈی آر ایف کی ٹیم نے حادثے کی جگہ کے آس پاس رہنے والے لوگوں کو فوری طور پر بحفاظت نکالنے کے لیے کام انجام دیا ۔ پونے سے این ڈی آر ایف کے خصوصی سی بی آر این یونٹ اور ناگپور کی این ای ای آر آئی ماہر ٹیم وشاکھاپٹنم کے لےے روانہ ہوگئی ہے، اس کے علاوہ صحت خدمات کے ڈائریکٹر جنرل ڈی جی ایچ ایس بنیادی سطح پر طبی پیشہ ور افراد یعنی طبی ڈاکٹروں کو خصوصی طبی مشورہ فراہم کریں گے۔
گیس کے رساﺅ والے کمپاﺅنڈ کی علامات، اس کے اثر اجاگر ہونے والے عام علامات ابتدائی علاج کے اقدام، احتیاطی اقدامات، کیا کریں اور کیا نہ کریں کے بارے میں جانکاری کے لیے یہاں کلک کریں۔
م ن، ح ا، ع ر
U-2357
(
سائنس اور ٹیکنالوجی کی وزارت
سی ایس آئی آر۔ سی ڈی آر آئی سائنس داں ڈاکٹر سمن حبیب انڈین نیشنل سائنس اکیڈمی نئی دہلی کی فیلو منتخب ہوئیں
ڈاکٹر حبیب نے بھارت کی تینوں اعلی ترین سائنس اکیڈمیوں کی فیلو شپ حاصل کی
نئی دہلی، 22 اکتوبر 2020، سی ایس آئی آر۔ سی ڈی آر آئی لکھنؤ نے مولی کیولر بایولوجی ڈویژن نے چیف سائنٹسٹ اور پروفیسر  ڈاکٹر سمن حبیب نے ملیریا پیراسائٹ کو سمجھنے کے لئے اپنے غیر معمولی کام کے ذریعہ انسٹی ٹیوٹ کے وقار میں اضافہ کیا ہے۔ ان کو انڈین نیشنل سائنس اکیڈمی نئی دہلی کا فیلو منتخب کیا گیا ہے۔ ملیریا پیراسائٹ میں ان کے تحقیقی گروپ کی دلچسپی  پلاز موڈیم کے ریلکٹ پلاسٹڈ  کے مولی کیولر کام ،  پلاز موڈیم آرگینیلز کے ذریعہ کئے جانے والے پروٹین ٹرانسلیشن کے میکانزم اور  بھارت کے اینڈیمک اور نان ایڈیمک علاقوں میں شدید پی فالسی پیرم ملیریا کے انسانی جینیاتی عوامل اور اثر پذیری کو سمجھنے کی خواہش نے تحریک دی۔
ڈاکٹر سمن حبیب کو ملنے والے دیگر اہم اعزازات اور ایوارڈ:
- فیلو آف انڈین اکیڈمی آف سائنسز، بنگلور 
- فیلو آف دی نیشنل اکیڈمی آف سائنسز انڈیا، الہ آباد 
- نیشنل ویمن بایو سائنٹسٹ ایوارڈ ، ڈیپارٹمنٹ آف بایو ٹکنالوجی، حکومت 
- پروفیسر بی کے بچھاوت میموریل لیکچر ایوارڈ، نیشنل اکیڈمی آف سائنسز انڈیا 
- سی ایس آئی آر ینگ سائنٹسٹ ایوارڈ، سی ایس آئی آر 
انڈین نیشنل سائنس اکیڈمی:
انڈین نیشنل سائنس اکیڈمی جنوری 1935 میں قائم کی گئی تھ، جس کا مقصد بھارت میں سائنس کو فروغ دینا اور انسانیت کے مقصد اور قومی فلاح کے لئے سائنسی علم کا استعمال کرنا تھا۔ بھارت میں سائنس کے علم کے فروغ میں قومی فلاح کے مسائل کے لئے اس کا استعمال شامل ہے۔ انڈین نیشنل سائنس اکیڈمی کے اہم مقاصد درج ذیل ہیں:
- سائنسی اکیڈمیوں، سوسائٹیوں، اداروں ، سرکاری سائنسی محکموں اور خدمات کے درمیان تال میل کرنا ۔
- بھارت میں سائنس دانوں کے مفاد کے فروغ اور تحفظ کے لئے ممتاز سائنس دانوں کے ایک ادارے کے طور پر کام کرنا اور ملک میں کئے گئے سائنسی کام کو بین الاقوامی سطح پر پیش کرنا۔
- مناسب طریقے سے تشکیل شدہ نیشنل کمیٹیوں ، جن سے دیگر علمی اکیڈمیاں اور سوسائٹیاںمتعلق ہوسکتی ہیں، کے ذریعہ قومی اور بین الاقوامی اہمیت کے سائنسی کاموں کو سمجھنے کے لئے کام کرنا، جس کے لئے عوام اور حکومت اکیڈمی سے کام کرنے کے لئے کہہ سکتے ہیں۔
۔۔۔۔۔۔۔۔۔۔۔
م ن۔ ا گ۔ن ا۔
U-6624
(Visitor Counter : 106
بھارت کا مسابقتی کمیشن
بھارت کے مسابقتی کمیشن نے پیڈ اپ حصص پونجی کے 37 اعشاریہ چار صفر فیصدحصول اور اڈانی گیس لمیٹیڈ کے مشترکہ کنٹرول کی منظوری دی
بھارت کے مسابقتی کمیشن نے 37 اعشاریہ چار صفر فیصد پیڈ اپ شیئر کیپٹل اور اڈانی گیس لمیٹیڈ  کے مشترکہ کنٹرول کی منظوری دی۔ یہ منظوری مسابقتی قانون 2002 کی دفعہ 31 کے تحت دی گئی ہے۔
ٹوٹل ہولڈنگز، ٹوٹل ایس اے  کی 100 فیصد ذیلی کمپنی جو ٹوٹل گروپ کمپنیوں کی عالمگیر سطح پر ایک سب سے بڑی کمپنی ہے۔ ٹوٹل، اپنی ذیلی کمپنیوں کے ساتھ ایک بین الاقوامی مربوط توانائی کی پیدا وار والی کمپنی ہے۔ ٹوٹل گروپ تیل اور گیس صنعت میں سرگرم ہے، جس میں پیٹرول کی تلاش، اس کے فروغ اور پیداوار میں کام کاج کو بہتر بنانا شامل ہے۔
بھارت میں اس کی ذیلی کمپنیوں کے ذریعہ مشترکہ پروجیکٹوں اور اقلیتی مفادات کے ذریعہ ٹوٹل گروپ تھوک سطح پر بھارتی ساحلوں کے لئے قدرتی گیس برآمد کرتا ہے، جہاں متعلقہ صارفین بھارت میں اپنی قدرتی گیس خریدتے ہیں اور درآمد کرتے ہیں۔
جل شکتی وزارت
تالابو ں پر غیرقانونی قبضے
جل شکتی کے وزیر مملکت جناب بشویشور ٹوڈو نے آج لوک سبھا میں ایک تحریری جواب میں یہ بتایا کہ آبی وسائل کا تحفظ اور پانی کی حفاظت کرنا حکومت کی ذمہ داری ہے۔اس کے علاوہ ریاستی حکومتوں کی بھی یہ ذمہ داری ہے کہ وہ اپنی ریاستوں کے مختلف تالابوں میں غیرقانونی قبضوں اور تجاوزات کے تعلق سے نوٹس لیں اور اسے خالی کرانے کے لئے ممکنہ تدابیراختیار کریں نیز غیر قانونی قبضوں اورتجاوزات کے خلاف چلائے جارہے مختلف پروگراموں اور اسکیموں پر عمل درآمد کریں اور اس کے تحفظ کے تئیں متعلقہ محکمہ جات سے رجوع کریں ۔
تاہم ریاستی حکومت اور حکومت ہند نے مختلف طرح کی کوششیں اس ضمن میں کی ہیں اور تالابوں کی حفاظت کے تعلق سے کئی طرح کے پروگرام چلائے ہیں ، جن میں خاص طورسے آبی وسائل کا تحفظ ،پانی کی حفاظت ، آبی ذخائر کی ترقی اور اس طرح کی دیگر چیزیں ذیل میں دی جارہی ہیں۔
2019 میں حکومت نے جل شکتی ابھیان کی شروعات کی تھی۔اس کے بعد 2021 میں ‘‘جل شکتی ابھیان : کیچ دی رین ’’  مہم کی شروعات کی گئی تھی ۔ حکومت ہند اورریاستی حکومتوں کے ذریعہ کئے گئے ان سالانہ مہمات کے تحت متعدد اقدامات پر توجہ دی گئی ، ان میں روایتی اور دیگر آبی اداروں ، ٹینک ، گنتی ،جیو ٹیگنگ اور تمام آبی ذخائر کے انونٹری بنانے اور ان کی جدید کاری سمیت اہم اقدامات کئے گئےاور اس کے علاوہ ٹینکس ،جھیلوں کے تجاوزات اور ٹینک میں جمع گاد کو ہٹانے کا کام کیا ہے ۔
سال 14-2013 کے حوالے سے جل شکتی وزارت کے ذریعہ کی گئی پانچویں اہم آبپاشی شماریات کے مطابق ملک کے دیہی علاقوںمیں 516303 آبی ذخائر ہیں ۔جن کا معمولی آبپاشی کے لئے استعمال نہیں کیا جارہا ہے۔ان میں سے 53396ایسے آبی ذخائر ہیں ، جن کا استعمال مختلف وجوہات جیسے پانی کی عدم دستیابی، گندگی اور پانی کے نمکین ہونے وغیرہ کی وجہ سے استعمال نہیں ہورہا ہے۔حکومت ہند نے مرکز کی اعانت یافتہ اسکیم ‘‘ آبپاشی شماریات ’’ کے تحت اہم آبپاشی شماریات  کے چھٹے مرحلے کے ساتھ مل کر آبی ذخائر کی پہلی شماریات کی شروعات کی ہے۔آبی ذخائر کی شماریات کا مقصد ملک میں تمام آبی ذخائر کے لئے ایک قومی ڈاٹا بیس تیار کرنا ہے۔
جل شکتی کی وزارت ، آبی اداروں کی مرمت ، تزئین کاری اور اس کا احیاء  کے تحت نشان زد اسکیموں کے لئے مالی مددفراہم کررہی ہے ۔اس کے علاوہ حکومت پردھان منتری کرشی سنچائی یوجنا  – ہر کھیت کو پانی  کی زمینی سطح کی اہم آبپاشی اجزاء کےمنصوبے کے لئے مدد کررہی ہے ۔XII منصوبے کے نفاذ کے بعد سے ملک میں 2228 آبی ذخائر کے آر آرآر کے لئے مالی مدد فراہم کی گئی ہے۔جن میں سے 51 آبی ذخائر ایسے ہیں جو اترپردیش کے بندیل کھنڈ اور مدھیہ پردیش کے خطے سے تعلق رکھتے ہیں۔ان آبی ذخائر کے لئے مختلف ریاستوں کو 191486 کروڑروپے کی کل تخمینہ رقم کے مقابلے 469.69 کروڑروپے مارچ 2021 تک جاری کئے گئے ہیں۔مزید یہ کہ 1549 آبی ذخائر مارچ 2021 تک مکمل کئے جاچکے ہیں ، جس کے بارے میں ریاستو ں نے جانکاری دی ہے ۔ ان اسکیموں کی ہدف شدہ آبپاشی ممکنہ بحالی 1.89 لاکھ ہیکٹئرہے، جن میں سے 1.31 لاکھ ہیکٹئر مارچ 2021 تک بحال ہونے کی اطلاع ہے۔مہاتما گاندھی قومی دیہی روزگار گارنٹی اسکیم  میں قدرتی وسائل کے بندوبست سے متعلق عوامی کاموں اور پانی سے سیراب کرنے والی ساختوں کے لئے التزامات کئے گئے ہیں تاکہ زمین کی تہہ میں ڈیکس ، مٹی کے ڈیمس ،اسٹاک ڈیمس ، چیک ڈیمس اور سرکاری عمارتوں میں چھت کے اوپر بارش کے پانی سے سیراب ہونے والی ساختوں جیسے زمینی پانی میں اضافہ اور اس میں بہتری لائی جاسکے ۔
بندرگاہوں، جہاز رانی اور آبی راستوں کی وزارت
جہاز رانی کے وزیر سربانند سونووال نے بڑی بندرگاہوں پر بجلی کی مانگ کی سپلائی میں قابل تجدید توانائی کے حصص کو 60 فیصد تک بڑھانے کے عزم کا اعادہ کیا
نئی دہلی:28ستمبر،2021۔بندرگاہوں، جہاز رانی اور آبی گزرگاہوں کے مرکزی وزیر جناب سربانند سونووال نے کہا ہے کہ بھارت قابل تجدید توانائی کا حصہ اپنی ہر بڑی بندرگاہ کی کل بجلی کی طلب کے 60 فیصد تک بڑھانا چاہتا ہے۔ فی الحال یہ حصہ 10 فیصد سے بھی کم ہے۔ یہ صرف شمسی اور ہوا سے پیدا ہونے والی توانائی سے ممکن ہوگا۔ آج نئی دہلی میں آئی ایم او-ناروے گرین ویوج 2050 پروجیکٹ پر ایک اعلی سطحی سیشن سے خطاب کرتے ہوئے انہوں نے کہا کہ، "2030 تک 50 فیصد بندرگاہوں کے آلات کو بجلی فراہم کی جائے گی اور تمام بندرگاہ تین مرحلوں میں آنے والے جہازوں کو ساحلی بجلی فراہم کرے گی۔ بندرگاہوں نے 2030 تک کاربن کے اخراج کو کارگو پر 30 فیصد فی ٹن کم کرنے کا ہدف بھی مقرر کیا ہے۔
وزیر موصوف نے کہا کہ بھارت نے ہمیشہ پہلے اور اب گرین وائیجز میں گلومیپ پروجیکٹ کا حصہ بن کر آئی ایم او کے کام کو جہاز رانی سے جی ایچ جی اخراج کو کم کرنے کی حمایت کی ہے۔ انہوں نے کہا کہ ہندوستان کم کاربن والی معیشت اور جہاز رانی کی راہ پر گامزن ہے۔ وزیر اعظم جناب نریندر مودی کی طرف سے جاری کردہ 'میری ٹائم ویژن ڈاکیومنٹ 2030' بھارت کے پائیدار سمندری شعبے اور ایک متحرک سمندری معیشت کے وژن پر 10 سالہ بلیو پرنٹ ہے۔ انہوں نے بتایا کہ بھارت کو آئی ایم او گرین وائیج 2050 پروجیکٹ کے تحت گرین شپنگ سے متعلق ایک پائلٹ پروجیکٹ شروع کرنے والا پہلا ملک منتخب کیا گیا ہے۔
جناب سونووال نے کہا کہ '2030-2021 کی مدت کے لیے پیرس معاہدے کے تحت بھارت کے قومی سطح پر متعین شراکت  میں شامل نکات یہ ہیں کہ اس کی جی ڈی پی کے اخراج کی شدت کو 2005 کی سطح سے 2030 تک 33 سے 35 فیصد تک کم کیا جائے۔ غیر فوسل ایندھن پر مبنی توانائی کے وسائل 2030 تک ٹیکنالوجی کی منتقلی اور کم لاگت کے بین الاقوامی فنانس کی مدد سے بجلی کی کھپت کو 35 فیصد تک کم کریں گے اور تقریبا 40 فیصد مجموعی بجلی حاصل کریں گے۔ بھارت ان اہداف کو حاصل کرنے کے لیے اچھی طرح سے ٹریک پر ہے اور پہلے سے ہی قابل تجدید توانائی کا 24.5 فیصد حصہ حاصل کر چکا ہے۔ عالمی سطح پر آج ہندوستان قابل تجدید توانائی کی صلاحیت اور بادی توانائی میں چوتھے اور شمسی توانائی کی صلاحیت میں پانچویں مقام پر ہے۔
انہوں نے کہا کہ بھارت اپنے تمام بحری جہازوں، چاہے وہ ساحلی ہو یا بین الاقوامی، پر عمل درآمد کرے گا تاکہ آئی ایم او جی ایچ جی کمی کے اہداف کو حاصل کیا جا سکے۔ بھارت پہلے ہی 150 کلو واٹ سے کم بجلی کی طلب والے جہازوں کو ساحلی بجلی فراہم کر رہا ہے اور تمام آنے والے جہازوں کو ساحلی بجلی فراہم کرنے کا ہدف رکھتا ہے۔ بھارت آئی ایم او کی سمندری ماحولیاتی تحفظ کمیٹی کے ساتھ فعال طور پر کام کر رہا ہے تاکہ آئی ایم او جی ایچ جی ابتدائی حکمت عملی کے مطابق جی ایچ جی کے اخراج میں کمی کے لیے قابل قبول ریگولیٹری ضروریات مرتب کی جا سکے۔
-----------------------
ش ح۔م ع۔ ع ن
U NO:9481
(Visitor Counter : 122
پنچایتی راج کی وزارت
پنچایتوں کے امیدواروں کی اہلیت
نئی دہلی، 23جولائی 2021: ’مقامی حکومت‘ ہونے کی حیثیت سے ’پنچایت‘ ایک ریاستی موضوع ہے اور آئین ہند کے ساتویں شیڈیول کا حصہ ہے۔ اس کے علاوہ آئین ہند کی دفعہ 243 سی میں یہ بات شامل ہے کہ ریاستی مقننہ ، قانون کے ذریعہ، پنچایتوں کی تشکیل کے لئے پروویژن تیار کر سکتی ہے۔ اسی طرح، پنچایت کے سرپنچ اور اراکین کی امیدواری کے لئے بنیادی تقاضے متعلقہ پنچایتی راج ایکٹس اور آئین کی دفعات کے طابع قواعد کے ذریعہ طے کیے جاتے ہیں۔
پنچایت کا رکن ہونے اور پنچایت کے رکن کے طور پر منتخب ہونے سے متعلق نا اہلی آئین کی دفعہ 243 ایف کے طابع ہے ، جو دیگر چیزوں کے علاوہ ریاستی مقننہ کے ذریعہ وضع کیے گئے قانون کے تحت نااہلی طے کرتی ہے۔ اسی طرح، ایک سے زائد بچے ہونے سمیت نااہلی کی شرائط ایک ریاست سے دوسری ریاست میں تبدیل ہوتی رہتی ہیں۔
’مقامی حکومت‘ ہونے کی حیثیت سے ’پنچایت‘ ایک ریاستی موضوع ہے اور آئین ہند کے ساتویں شیڈیول کا حصہ ہے۔ پنچایت سے متعلق تمام معاملات، جن میں سرپنچ اور پنچایت کے دیگر اراکین کے لئے دستیاب مالی اور دیگر فوائد بھی شامل ہیں، متعلقہ پنچایتی راج ایکٹس اور قواعد کے طابع ہیں ۔ یہ معلومات جناب کپل موریشور پاٹل، وزیر مملکت پنچایتی راج، نے آج راجیہ سبھا میں تحریری جواب کے تحت فراہم کی۔